Bajarê Hamburgî yê Almanya de hetê Komela Paştîdayayîş û Kulturî ya Dewa Kaşanli de bi wesîleya serrgêra Qirkerdişê Mereşî aktîvîteyêk ameye viraştene.
Aktîvîte bi Gulbengî ameye destpêkerdene û dima ra qiseykerdişan de polîtîkaya hêrişkare ya dewlete ya serê Elewîyan û qirkerdişê ke bi destê dewlete hemverê şaran û îtîqatan de ameyî viraştene ser o ame qiseykerdene.
TORNANÊ SEYÎD RIZAYAN ÇIREY ÇOK NÊDA, DO MEDÊ
Qiseykerdoxan vera hêrişan bale ante muhîmîya yewbîyayîş û xoverdayîşê şaran û vat ke dewlete wazena ke Elewîyan çîn bikero la rixmê heme hêrişan Elewîyî do îtîqat û nasnameyê xo rê wayîr bivejî. Ma tornê Nesîmîyan, Seyîd Rizayan ê. Ma çirey verê zaliman de çok nêda do medê.
BIELEFELD DE VÎRARDIŞÊ MEREŞ, ROBOSKÎ Û 19Ê KANÛNE
Reyna bajarê Bielefeldî de zî bi aktîvîteyêk ê ke qirkerdişanê Mereş, Roboskî û 19ê Kanûne de ameyî qetilkerdene ameyî vîrardene.
Aktîvîteya ke hetê Dergahê Elewîyan û Yewîya Hêzî ya Demokratîke de ameye organîzekerdene xeylî kesî tewrê ci bîyî.
Qiseykerdişan de qirkerdişê Sûr, Cizîr û Efrînî zî ameyî vîrardene û ame vatene ke Qirkerdişê Mereşî zî sey nê qirkerdişanê bînan sîyasî yo.
